Taltibije
<s>Taltibije () bio je, u grčkoj mitologiji, glasnik i prijatelj mikenskog kralja Agamemnona u trojanskom ratu.</s>

<s>Mitologija
Taltibije je bio čovek koji je odveo Briseidu iz Ahilovog šatora.</s><s>Pre dvoboja između Menelaja i Parisa, Agamemnon ga je zadužio da nabavi ovcu za žrtvovanje.</s><s>Umro je u Egiju u Ahaji.</s>

<s>Taltibije se pojavljuje u Euripidovim tragedijama Hekuba i Trojanke.</s><s>Osim toga, ima i manju ulogu u Homerovoj Ilijadi: u četvrtom pevanju, kad je Pandar ranio Menelaja, Agamemnon naređuje Taltibiju da dovede vidara Mahaona.</s><s>U Hekubi i Trojankama, Taltibije je predstavljen kao donosilac loših vesti.</s><s>U Trojankama, javlja Hekubi da će se sve trojanske zarobljenice dodeliti kao robinje različitm grčkim junacima: Kasandra će biti dodeljena Agamemnonu, a sama Hekuba Odiseju.</s><s>Takođe, Taltibije je onaj koji Andromahu obaveštava o planu Grka da ubiju njenog i Hektorovog sina Astijanakta: plan je da se dečak Astijanakt baci s jedne od trojanskih kula jer nije mudro dopustiti da sin jednog trojanskog junaka doživi zrelo doba.</s><s>U Hekubi, Taltibije donosi Hekubi Agamemnonovu zapovest da sahrani kćerku Poliksenu, koja je prineta na žrtvu Ahilovim senima.</s>

<s>Taltibije ispoljava visok stupanj samostalnosti u načinu na koji izvršava naređenja koja dobija od zapovednika.</s><s>Služio je u trojanskom ratu zajedno sa svojim sledbenicima i drugima koji su ga podržavali.</s><s>Taltibije je bio posvećen interesima grčkih zapovednika i starao se da udovolji njihovim zahtevima.</s><s>U odnosima sa zarobljenim Trojankama uglavnom se predstavlja kao lik koji prema njima iskazuje određeno saosećanje.</s><s>Tako je predstavljen i u tragediji Trojanke rimskog pisca Seneke Mlađeg, gde je takođe obrađen mit o žrtvovanju Poliksene.</s>

<s>Taltibija su poštovali kao heroja u Sparti, gde je imao svetilište (heroon), gde su mu se prinosile žrtve i gde je smatran zaštitnikom glasnika i poslanika.</s>

<s>Reference</s>

<s>Literatura</s>

<s></s>

<s>Grčka mitologija</s>

